**Likumprojekta "Grozījumi Zemesgrāmatu likumā" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ar Ministru kabineta 2015. gada 20. novembra rīkojumu Nr. 734 apstiprināta Koncepcija par Nekustamā īpašuma valsts kadastra informācijas un Valsts vienotās datorizētās zemesgrāmatas vienotas sistēmas izveidi (turpmāk – Koncepcija), paredzot Tieslietu ministrijai uzdevumu līdz 2016. gada 15. novembrim iesniegt Ministru kabinetā šā rīkojuma 1. punktā minētā Koncepcijas risinājuma varianta īstenošanai nepieciešamos grozījumus normatīvajos aktos.Ņemot vērā, ka atbalstītā Koncepcijas risinājuma varianta pilnīga ieviešana ir saistīta ar vairākiem savstarpēji saistītiem pasākumiem, piemēram, izstrādājama jauna Kadastra informācijas sistēma, Kadastra informācijas sistēmu balstot nevis uz kadastra objektu un nekustamā īpašuma reģistrāciju, bet tikai uz kadastra objektu reģistrāciju, ar tieslietu ministra 2016. gada 5. februāra rīkojumu Nr. 1-1/45 "Par Koncepcijas par Nekustamā īpašuma valsts kadastra informācijas un Valsts vienotās datorizētās zemesgrāmatas vienotas sistēmas izveidi ieviešanu" apstiprināti principi, kas piemērojami ieviešot Koncepciju, un uzdots darba grupai izvērtēt ar rīkojumu apstiprināto procedūru sarakstu, vērtējot tās kā īstermiņā vai ilgtermiņā īstenojamas procedūras. Balstoties uz darba grupas secinājumiem par īstermiņā īstenojamām procedūrām, sagatavots likumprojekts "Grozījumi Zemesgrāmatu likumā" un ar to saistīto likumprojektu pakete.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zemesgrāmatu likums noteic, ka zemesgrāmatās nostiprina (koroborē) tiesības uz nekustamiem īpašumiem, saprotot ar tiesībām arī tiesību nodrošinājumus un aprobežojumus, ja no likuma satura un tiešā jēguma neizriet pretējais. Zemesgrāmatas ir visiem pieejamas, un to ierakstiem ir publiska ticamība. Savukārt Nekustamā īpašuma valsts kadastra likuma (turpmāk – Kadastra likums) mērķis ir nodrošināt sabiedrību ar aktuālu kadastra informāciju par visiem valsts teritorijā esošajiem nekustamajiem īpašumiem, to objektiem, zemes vienības daļām un to īpašniekiem, tiesiskajiem valdītājiem, lietotājiem, nomniekiem. Valsts kontrole 2010. gada 1. aprīļa revīzijas ziņojumā Nr. 5.1-2-15/2009 "Valsts zemes dienesta sniegto pakalpojumu pieejamība, kvalitāte un atbilstība normatīvo aktu prasībām" konstatēja, ka Nekustamā īpašuma valsts kadastra informācijas sistēmā (turpmāk - Kadastra informācijas sistēma) un Valsts vienotajā datorizētajā zemesgrāmatā (turpmāk – Datorizētā zemesgrāmata) reģistrētie dati nav pilnīgi, savstarpēji atbilstoši un pareizi, uzdodot Tieslietu ministrijai izstrādāt pasākumu plānu, iesaistot arī atbildīgās institūcijas, lai konstatētu un labotu neatbilstošos un kļūdainos ierakstus informācijas sistēmās un novērstu turpmāk to rašanās cēloņus.Lai uzsāktu Valsts kontroles dotā uzdevuma izpildi, Tieslietu ministrija izstrādāja un virzīja vienotā paketē grozījumus vairākos likumos – Kadastra likumā, Zemesgrāmatu likumā un likumā "Par nekustamā īpašuma ierakstīšanu zemesgrāmatās", kas stājās spēkā 2015. gada 1. janvārī, un ir uzskatāmi par sākotnējiem pasākumiem, kas vērsti uz nekustamā īpašuma objektu atsevišķu reģistrācijas procesu pārskatīšanu un Kadastra informācijas sistēmas un Datorizētās zemesgrāmatas informācijas apmaiņas procesu pārkārtošanu, veidojot slēgumu starp Kadastra informācijas sistēmu un Datorizēto zemesgrāmatu, kas ir saglabājams un pilnveidojams. Tādējādi tika pilnveidots informācijas apmaiņas process deviņu dažādu ar nekustamā īpašuma objekta reģistrāciju saistītu procedūru gadījumos. Vienlaikus tika virzīta Koncepcija, kas Ministru kabinetā apstiprināta 2015. gada 20. novembrī ar rīkojumu Nr. 734, atbalstot II risinājuma variantu, kas paredz sinhronizētas Kadastra informācijas sistēmas un Datorizētās zemesgrāmatas izveidi, uzlabojot savstarpējo datu apmaiņas iespējas un jaunas Kadastra informācijas sistēmas izveidi ar mērķi uzlabot abu informācijas sistēmu datu kvalitāti, mazināt administratīvo slogu personām, vienlaikus paredzot abu minēto informācijas sistēmu ciešāku sadarbību un integrāciju, nodalot atbildību par datiem.Izvērtējot jau paveikto abu informācijas sistēmu datu kvalitātes uzlabošanā, kā arī nekustamā īpašuma objektu reģistrācijas procesu uzlabošanā, ieviešot t.s. vienkāršotās procedūras, Tieslietu ministrija, lai nodrošinātu Koncepcijā izvirzīto mērķu sasniegšanu pēc iespējas ātrāk, saskata iespēju paplašināt to procedūru klāstu, kuras iespējams nodrošināt pilnveidojot Valsts zemes dienesta (turpmāk – Dienests) un rajona (pilsētas) tiesas zemesgrāmatu nodaļas sadarbības procesu, tādējādi palielinot to datu īpatsvaru, kas abās informācijas sistēmās sakrīt, samazinot administratīvo slogu personām, samazinot iestāžu apmeklējumu skaitu, izslēdzot nepieciešamību iesniegt vienus un tos pašus dokumentus abās institūcijās, kā arī izslēdzot iespēju attiecīgos gadījumos rasties datu nesakritībām. Vienlaikus praksē dažas no jau iedzīvinātajām deviņām procedūrām uzrāda nepieciešamību un iespēju tās pilnveidot, pārskatot atsevišķu procesu lietderību vai to tvērumu. Tāpat saskatīta iespēja ieviest jaunas procedūras, lai iespēju robežās samazinātu tās procedūras, kad personai iniciējot izmaiņas Kadastra informācijas sistēmā, nebūtu ar identiska satura lūgumu jāvēršas zemesgrāmatu nodaļā vai arī otrādi, neskatoties uz to, ka persona jau vienreiz ir izteikusi savu gribu un ierosinājusi datu izmaiņas attiecībā uz savu nekustamo īpašumu vai nekustama īpašuma objektu. Šādā situācijā personai faktiski jāvēršas divās iestādēs, kas vērtējams kā papildu administratīvais slogs, un neveicina personas rīcības savlaicīgumu.Tā kā abās informācijas sistēmās tiek uzturēti arī vienādi datu lauki un nereti vienā informācijas sistēmā dati tiek aktualizēti, bet otrā ne, rodas nesakritības. Atbilstoši Koncepcijā iezīmētajam atbildības sadalījumam, likumprojekts "Grozījumi Zemesgrāmatu likumā" (turpmāk – likumprojekts) paredz, ka tādi nostiprinājuma lūgumi, kas saistīti ar nekustamā īpašuma kā hipotekāras vienības veidošanu vai izmaiņām tā sastāvā saistībā ar zemes vienības pievienošanu, atdalīšanu, vai lietu tiesību nostiprināšanu, ir iesniedzami zemesgrāmatu nodaļā. Savukārt, ja personas lūgums ir vērsts uz kadastra objekta (tas ir, zemes vienības, būves, telpu grupas vai zemes vienības daļas) reģistrāciju, datu aktualizāciju, tās iesniegums, kā to jau paredz t.s. vienkāršotās procedūras, iesniedzams Dienestā. Savukārt attiecīgo datu aktualizācija otrā sistēmā, izstrādājot nosacījumus, ar kādiem izmaiņas, kuras iestāde veikusi savas kompetences datos, informācijas apmaiņas ietvaros aktualizējas otras iestādes informācijas sistēmā, notiek rajona (pilsētas) tiesas zemesgrāmatu nodaļas un Dienesta sadarbības ietvaros. Likumprojekta mērķis ir ieviest 8 jaunas integrētas procedūras, kuru rezultātā datu nesakritībām abās informācijas sistēmās nebūs iespējams rasties, radīt priekšnoteikumus efektīvas nekustamo īpašumu reģistrēšanas sistēmas attīstībai, lai uzlabotu nekustamā īpašuma reģistrācijas procesu, samazinot administratīvo slogu iedzīvotājiem, komersantiem un pašvaldībām, paātrinot nekustamo īpašumu formēšanas un reģistrācijas procesus, nodrošinot labākas iespējas turpmākai ar nekustamo īpašumu saistīto reģistru un valsts pārvaldes pakalpojumu attīstībai. Vienlaikus ar likumprojektā ietverto regulējumu tiek pilnveidotas jau praksē īstenotās integrētās procedūras un veikti uzlabojumi attiecībā uz iestāžu sadarbību, piemēram, attiecībā uz nekustamā īpašuma objekta apgrūtinājuma – ēkas kultūras pieminekļa statuss reģistrāciju un aktualizāciju.Minētās procedūras ir:1. Ēku (būvju) kā patstāvīga īpašuma ierakstīšana zemesgrāmatā (Kadastra informācijas sistēmā reģistrētas ēkas (būves) īpašnieks vēlas to ierakstīt zemesgrāmatā jaunā īpašumā).2. Nekustamā īpašuma sadalīšana vairākos patstāvīgos nekustamos īpašumos. 3. Ēku, ūdens lietošanas vai ceļa servitūta tiesības ierakstīšana, grozīšana vai dzēšana4. Inženierbūves reģistrācija no izpildmērījumiem esoša nekustamā īpašuma sastāvā.5. Ēkas reģistrācija no ēku datu deklarācijas esoša nekustamā īpašuma sastāvā.6. Ēku (būvju) īpašuma īpašnieka nojauktas būves dzēšana7. Uz apbūves tiesību pamata būvētas būves dzēšana.8. Vairāku zemes vienību apvienošana vienā, skarti vairāki nekustamie īpašumi, veidojot jaunu nekustamo īpašumu.Likumprojekta paketē ietvertie likumprojekti paredz kompleksus risinājumus, lai atbilstoši Koncepcijai noteiktajam atbildības sadalījumam nodrošinātu jaunu regulējumu attiecībā uz apgrūtinājumu ierakstīšanu un nepieciešamības gadījumā to dzēšanu, izslēdzot, ka dati Datorizētā zemesgrāmatā un Kadastra informācijas sistēmā par apgrūtinājumiem atšķiras. Persona, nepieciešamības gadījumā ieskatoties Datorizētajā zemesgrāmatā, varēs iegūt pilnu informāciju par nekustamā īpašuma sastāvā ietilpstošajiem kadastra objektiem. Tehniskais risinājums nodrošinās personai ērtu risinājumu iegūt pilnu informāciju par nekustamo īpašumu no Datorizētās zemesgrāmatas un Kadastra informācijas sistēmas. Turpmāk Datorizētā zemesgrāmata neuzturēs tos apgrūtinājumus, kas noteikti uz likuma, piemēram, likuma "Par kultūras pieminekļu aizsardzību" un Aizsargjoslu likuma pamata, bet jau ierakstītos šāda veida apgrūtinājumus pakāpeniski, izskatot secīgi ienākušos nostiprinājuma lūgumus uz konkrēto nekustamo īpašumu, dzēsīs.Turpmāk Datorizētā zemesgrāmata uzturēs informāciju vienīgi par tiem lietu tiesību apgrūtinājumiem, kas īpašumam rodas no līguma, testamenta vai tiesas lēmuma, un kuru ierakstīšana zemesgrāmatā izriet no Civillikuma un *numerus clausus* principa. Vienlaikus ņemot vērā zemes reformas ietvaros noteiktos īpašuma aprobežojumus un apgrūtinājumus - visbiežāk ceļa servitūta, retāk ēku un ūdens lietošanas servitūtus, un šo aprobežojumu un apgrūtinājumu īpašo statusu gan zemes reformu regulējošajos normatīvajos aktos, gan arī nekustamā īpašuma ierakstīšanas zemesgrāmatā normatīvajos aktos, saglabāts izņēmums, kas noteic, ka šie apgrūtinājumi kā ceļa servitūtu teritorijas zemesgrāmatas nodalījuma III daļas I iedaļā kā atzīmes ir ierakstāmi arī turpmāk, lai neradītu riskus tiesiskās paļāvības principa nodrošināšanai. Tā kā šie īpašuma aprobežojumi un apgrūtinājumi ir būtiski nekustamā īpašuma izmantošanai pēc būtības, to dzēšana var radīt būtisku īpašuma tiesību aizskārumu, un radīt strīdus, kuru risināšana iespējama tiesas ceļā.Tāpat secināts, ka dzēšami dzīvokļa īpašuma nodalījumā ierakstītie lietošanas aprobežojumi, kas saistīti ar kopīpašumā esošās daļas lietošanu. Saskaņā ar Dzīvokļa īpašuma likuma 4. pantu kopīpašumā esošajā daļā ietilpst atsevišķas dzīvojamās mājas un tās ārtelpu (galeriju, balkonu, lodžiju, terašu) ārējās norobežojošās konstrukcijas (tai skaitā sienas, arhitektūras elementi, jumts, koplietošanas telpu logi un durvis, arī ārdurvis), iekšējās slodzi nesošās konstrukcijas (tai skaitā nesošās sienas un kolonnas, kā arī atsevišķos īpašumus norobežojošās sienas), starpstāvu pārsegumi (tai skaitā siltuma un skaņas izolācijas slāņi), koplietošanas telpas (tai skaitā bēniņi, kāpņu telpas, pagrabtelpas), kā arī atsevišķo dzīvojamo māju apkalpojošās inženierkomunikāciju sistēmas, iekārtas un citi ar atsevišķās dzīvojamās mājas ekspluatāciju saistīti funkcionāli nedalāmi elementi, kas nepieder pie atsevišķā īpašuma (tai skaitā atsevišķā īpašuma robežās esošie sildelementi, ja to funkcionālā darbība ir atkarīga no kopīpašumā esošajām inženierkomunikācijām). Dzīvokļa īpašuma likuma 10. pantā noteikts dzīvokļa īpašnieka pienākums saudzīgi izturēties pret kopīpašumā esošo daļu, ievērot tās lietošanas noteikumus, kā arī normatīvajos aktos noteiktās sanitārās, ugunsdrošības un citas prasības, lai neradītu aizskārumu citu cilvēku drošībai un veselībai, apkārtējās vides kvalitātei, un raudzīties, lai šos noteikumus un prasības ievērotu personas, kas iemitinātas viņa dzīvokļa īpašumā. Līdz ar to, secināms, ka lietošanas tiesību aprobežojums attiecībā uz kopīpašumā esošās daļas lietošanu pastāv arī bez ierakstīšanas zemesgrāmatā uz likuma pamata. Attiecībā uz apgrūtinājumiem regulējums ietverts Zemesgrāmatu likumā (turpmāk – likums), papildinot likuma 17. panta 1. punkta "b" apakšpunktu, grozot likuma 41. panta otrās daļas 2. punktu, papildinot likuma pārejas noteikumus ar jaunu punktu.Kadastra informācijas sistēmā uzturēs informāciju par objekta apgrūtinājumiem (aizsargjoslas, apgrūtinātās teritorijas), kas attiecas uz objektiem nevis uz īpašumiem. Paredzēts nodalīt institūciju atbildību, nosakot, ka Dienests atbilstoši tā kompetencei un atbildības sadalījumam Kadastra informācijas sistēmā reģistrē nekustamā īpašuma objektu apgrūtinājumus, kas noteikti uz likuma pamata, kā arī ēku (skata tiesība, pārkaru būves tiesība, izlejas tiesība, gaismas tiesība), ūdens lietošanas un ceļa servitūta teritorijas. Savukārt šo servitūtu tiesības reģistrēs zemesgrāmatā.Atbilstoši Civillikumā ietvertajam regulējumam servitūta faktiska izlietošana var būt aprobežota kā laika, tā arī vietas vai izlietošanas veida ziņā, tā tad var attiekties arī tikai uz kādu nekustamā īpašuma daļu (1137. pants), tādējādi skaidri pasakot, ka servitūts aizņem konkrētu teritoriju.Uz likuma pamata izveidotie kadastra objektu apgrūtinājumi turpmāk tiks iekļauti un uzturēti Kadastra informācijas sistēmā. Minētais regulējums attiecināms arī uz kadastra objektiem, kam noteikts kultūras pieminekļa statuss. Nodrošinot minētās informācijas uzturēšanu vienas iestādes pārziņā, informācija netiks dublēta un mazināsies administratīvais slogs arī institūcijām, kurām minētie apgrūtinājumi jāreģistrē abās informācijas sistēmās.Likumprojekts paredz jaunas procedūras, nosakot kādos gadījumos nostiprinājuma lūgums zemesgrāmatai vienlaikus uzskatāms par iesniegumu Dienestam kadastra objekta vai kadastra datu reģistrācijai vai kadastra datu aktualizācijai Kadastra informācijas sistēmā. Atbilstoši Koncepcijā definētam atbildības apjomam, noteikts, ka zemesgrāmatā tiks uzsāktas ar nekustamā īpašuma kā hipotekāras vienības izveidi un noteikta veida reālservitūta kā lietu tiesības nostiprināšanu saistītas procedūras. Par tādām tiek noteiktas:1) būves kā patstāvīga būvju īpašuma ierakstīšana. Minētā procedūra attiecas arī uz gadījumiem, kad ieraksta jaunbūvi kā pastāvīgu būvju īpašumu;2) nekustamā īpašuma sadale vairākos nekustamos īpašumos;3) jauna nekustamā īpašuma izveidošana no vairāku nekustamo īpašumu sastāvā esošiem nekustamā īpašuma objektiem;4) ēku, ūdens lietošanas vai ceļa servitūta tiesības vai šo tiesības nodrošinājuma nostiprināšana vai grozīšana. Minētā procedūra attiecas uz Civillikumā noteiktajiem visiem ūdens lietošanas un ceļa servitūtiem. Savukārt attiecībā uz ēku servitūtiem jānorāda, ka procedūra attieksies vienīgi uz pārkaru būves, izlejas, gaismas un skata servitūta tiesību, jo attiecībā uz šiem ēku servitūtu veidiem ir iespējams noteikt un reģistrēt Kadastra informācijas sistēmā noteiktu teritoriju zemes vienībā.Uzskaitīto procedūru gadījumos, zemesgrāmatu nodaļas tiesnesis pēc nostiprinājuma lūguma un tam pievienoto dokumentu sākotnējas izvērtēšanas vai nostiprinājums ir pieļaujams, ar Datorizētās zemesgrāmatas starpniecību nosūtīs informāciju Dienestam, kas veiks normatīvajos aktos noteiktās darbības kadastra objekta vai kadastra datu reģistrācijai, kadastra datu aktualizācijai Kadastra informācijas sistēmā vai sagatavos lēmumu par atteikumu. Zemesgrāmatu tiesnesis nostiprinājuma lūgumu izskatīs pēc Dienesta paziņojuma no Kadastra informācijas sistēmas saņemšanas par attiecīgo datu reģistrāciju vai aktualizāciju. Dienesta paziņojums par atteikumu veikt datu reģistrāciju vai aktualizāciju ir pamats pieņemt lēmumu par nostiprinājuma lūguma atstāšanu bez izskatīšanas (grozījumi likuma 56. pantā un jauns 76.1pants). Saskaņā ar jau šobrīd spēkā esošo likumu lēmums par nostiprinājuma lūguma atstāšanu bez izskatīšanas nav pārsūdzams. Persona, kas būs iesniegusi nostiprinājuma lūgumu šādā gadījumā varēs apstrīdēt un pārsūdzēt Dienesta pieņemto atteikuma lēmumu administratīvā procesa kārtībā. Regulējums, kas šādos gadījumos neparedz zemesgrāmatu nodaļu tiesneša lēmuma pārsūdzību, noteikts, lai izslēgtu riskus divu atšķirīgu tiesu nolēmumu pieņemšanai, kas pieņemti, administratīvā procesa kārtībā pārsūdzot Dienesta atteikumu un civilprocesa kārtībā pārsūdzot zemesgrāmatu nodaļu tiesneša lēmumu. Jāatzīmē, ka, ņemot vērā nekustamā īpašuma reģistrācijas procesā iesaistīto iestāžu kompetences atšķirības, kā arī to atrašanās vietu pie dažādiem varas atzariem, mērķis - abās informācijas sistēmās vienādi dati, nav sasniedzams nesasaistot datu reģistrācijas procesus tiktāl ciktāl datu reģistrācija abās informācijas sistēmās tiek veikta tikai tad, ja to reģistrācijai nepastāv šķēršļi no abu iestāžu kompetences skatu punkta. Vienlaikus nodrošinot personu tiesības uz savu interešu aizsardzību tiesā, nodrošināma tāda kārtība, lai lēmums par atteikumu veikt datu reģistrāciju tiek pārsūdzēts tikai tajā procesā, kas atbilst atteikuma pamatbūtībai. Proti, gadījumā, ja atteikuma pamatā ir administratīvā procesa kārtībā izlemts jautājums, lēmums pārsūdzams Administratīvā procesa likumā noteiktajā kārtībā. Savukārt, tā kā konkrētajā gadījumā pēc būtības nav vērtējami civilprocesuālā kārtībā izskatāmi jautājumi, nav arī nepieciešamības paralēlā procesā pārsūdzēt tādu zemesgrāmatu nodaļas tiesneša lēmumu, kura izpildes neiespējamība radusies tā iemesla dēļ, ka administratīvā procesa kārtībā izlemta jautājuma rezultātā konstatēts šķērslis datu reģistrācijai vai aktualizācijai. Piemēram, ja iesniegtie vai uzrādītie dokumenti nesatur kadastra objekta vai kadastra datu reģistrācijai vai kadastra datu aktualizācijai nepieciešamās ziņas vai arī iesniegto vai uzrādīto dokumentu ziņas ir pretrunā ar Dienesta uzturēto informācijas sistēmu datiem vai Dienesta arhīva dokumentu ziņām. Īstenojot procedūras, kuru izskatīšana zemesgrāmatā ir saistīta ar datu reģistrāciju vai aktualizāciju Kadastra informācijas sistēmā, termiņš nostiprinājuma lūguma izskatīšanai zemesgrāmatai tiek saglabāts desmit dienas, bet šajā termiņā neieskaita laiku, kāds atbilstoši normatīvajos aktos noteiktajam nepieciešams attiecīgo datu reģistrācijai vai aktualizācijai Kadastra informācijas sistēmā (papildināta likuma 72. panta otrā daļa). Šāda kārtība pati par sevi nerada īpašnieku tiesību aizskārumu, jo, ņemot vērā tam noteikto pienākumu veikt datu reģistrāciju vai aktualizāciju abās informācijas sistēmās, īpašniekam ir jārēķinās ar laiku, kāds nepieciešams datu reģistrācijai vai aktualizācijai Kadastra informācijas sistēmā un kāds nepieciešams, lai izmaiņas veiktu Datorizētā zemesgrāmatā. Procedūru integrēšana pati par sevi nevar radīt priekšstatu, ka datu aktualizācijas process tiks veikts divreiz ātrāk – proti, laikā, kāds nepieciešams datu reģistrācijai vai aktualizācijai tikai vienā no informācijas sistēmām. Datu reģistrācijai vai aktualizācijai normatīvajos aktos noteiktais laiks noteikts, ņemot vērā, gan iestādes kapacitāti, gan arī laiku, kāds nepieciešams attiecīga iesnieguma vai nostiprinājuma lūguma vispusīgai izvērtēšanai un likumīgai lēmuma pieņemšanai. Turklāt jāatzīmē, ka gan Zemesgrāmatu likumā, gan arī kadastra darbību regulējošajos normatīvajos aktos noteikts, ka lēmums pieņemams nevis konkrētā dienā, bet konkrētu dienu laikā, tādējādi, kā tas nereti notiek praksē – ātrāk par normatīvajos aktos noteikto galīgo termiņu.Tādējādi ar likumprojektu atbilstoši Koncepcijā apstiprinātajam abu institūciju kompetences dalījumam, atkarībā no tā, vai iesniegums (nostiprinājuma lūgums) saistīts ar nekustamā īpašuma ierakstīšanu vai ar kadastra objekta, tas ir, zemes vienības, būves vai telpu grupas reģistrēšanu vai aktualizāciju, noteikta arī iestāde, kurā personai jāvēršas. Kā to paredz jau spēkā esošais regulējums, attiecībā uz noteiktu kadastra objektu, tas ir, zemes vienības, būves vai telpu grupas reģistrēšanu, aktualizēšanu, nekustamā īpašuma īpašnieks iesniedz iesniegumu Dienestā. Savukārt datu aktualizācija Datorizētā zemesgrāmatā notiek uz Dienesta pārsūtīta iesnieguma un tam pievienoto dokumentu pamata. Savukārt par nekustamā īpašuma veidošanu (ierakstīšanu) ar vienotu iesniegumu (nostiprinājuma lūgumu) personai jāvēršas zemesgrāmatu nodaļā. Analoģiski jau praksē pastāvošajam vienotajam iesniegumam, turpmāk likumprojektā noteiktajos gadījumos arī nostiprinājuma lūgums vienlaikus kalpos kā iesniegums arī otras iestādes datu aktualizācijai. Vienlaikus uzskatāms, ka iestādes, kurā nekustamā īpašuma īpašniekam jāvēršas, lai veiktu nekustamā īpašuma ierakstīšanu vai lai veiktu kadastra objekta, tas ir, zemes vienības, būves vai telpu grupas reģistrēšanu vai aktualizāciju, noteikšana likumprojektā ir pirmais, īstermiņā īstenojamais solis, lai sasniegtu Koncepcijā izvirzīto mērķi – nodalītu atbildību un veidotu nekustamā īpašuma īpašnieku izpratni par Datorizētās zemesgrāmatas un Kadastra informācijas sistēmas izveides mērķiem pēc būtības. Proti, ka Datorizētā zemesgrāmata uztur informāciju par nekustamiem īpašumiem, savukārt Kadastra informācijas sistēma uztur informāciju par kadastra objektiem, tas ir, zemes vienībām, būvēm, telpu grupām un zemes vienību daļām. Likumprojektā salīdzinot ar šobrīd spēkā esošo regulējumu paplašināts un pilnveidots to procedūru klāsts, kuras uzsākas īpašniekam (kopīpašuma gadījumā visiem kopīpašniekiem) ar vienoto iesniegumu zemesgrāmatu nodaļai un Dienestam sākotnēji vēršoties Dienestā. Salīdzinājumā ar līdzšinējo regulējumu, tiek paplašināts īpašnieku loks, proti, izmaiņu veikšanai ar vienoto iesniegumu abās institūcijās ir tiesīgs vērsties ne tikai zemes īpašnieks, bet arī būves īpašnieks patstāvīga būvju īpašuma gadījumā, kā arī apbūves tiesīgais apbūves tiesības gadījumā. Papildus šobrīd pastāvošajām procedūrām, kad īpašniekam ir tiesības sākotnēji vērsties Dienestā ar vienoto iesniegumu abām institūcijām (zemes vienības sadale vai apvienošana un būves dzēšana), īpašnieks varēs iesniegt vienoto iesniegumu arī inženierbūves reģistrācijai uz iesniegto izpildmērījumu datu pamata esoša nekustamā īpašuma sastāvā, kā arī atbilstoši būvniecības jomu regulējošajos normatīvajos aktos noteiktajam iedalījumam pirmās grupas ēkas reģistrāciju uz iesniegtas deklarācijas pamata esoša nekustamā īpašuma sastāvā.Jānorāda, ka paralēli esošajam inženierbūvju kadastrālās uzmērīšanas procesam, lai atvieglotu inženierbūvju un to datu reģistrāciju vai aktualizāciju Kadastra informācijas sistēmā, un ar laiku pārtrauktu to kadastrālo uzmērīšanu, Ministru kabineta 2012. gada 10. aprīļa noteikumos Nr. 263 "Kadastra objekta reģistrācijas un kadastra datu aktualizācijas noteikumi" ir izstrādāti grozījumi, kas iesniegti Ministru kabinetā (VSS‑1215). Minētajā projektā paredzēta iespēja inženierbūvju reģistrāciju veikt, pamatojoties uz inženierbūvju izpildmērījumu plāniem, kas pašlaik jau noteikts Ministru kabineta 2014. gada 14. oktobra noteikumu Nr. 633 "Autoceļu un ielu būvnoteikumi" 48., 58., 165., 188., 195., 246., 263. punktā un Ministru kabineta 2015. gada 24. novembra noteikumu Nr. 661 "Ar radiācijas drošību saistīto būvju būvnoteikumi" 132. punktā, kā arī plānots noteikt arī pārējos būvnoteikumos, kas reglamentē inženierbūvju būvniecību.Attiecībā uz pirmās grupas ēkām jānorāda, ka atbilstoši Ministru kabineta 2014. gada 2. septembra noteikumu Nr. 529 (turpmāk – noteikumi Nr. 529) "Ēku būvnoteikumi" 22. punktam ierosinot pirmās grupas ēkas jaunu būvniecību vai novietošanu, būvvaldē iesniedz aizpildītu paskaidrojuma raksta I daļu un grafiskos dokumentus, savukārt pēc būvdarbu pabeigšanas (noteikumu Nr. 529 157. punkts) pasūtītājs būvvaldē iesniedz aizpildītu paskaidrojuma raksta II daļu, izpildmērījuma plānu (ar ēkas novietni, izbūvētiem ārējiem inženiertīkliem un citām vienlaikus izbūvētām būvēm), bet atjaunošanas vai pārbūves gadījumā –, ja mainījusies situācija apvidū, ēkas vai telpu grupas kadastrālās uzmērīšanas lietu – ēkām virs 25 m2. Atbilstoši noteikumu Nr. 529 159. punktam, ja veikta jauna būvniecība, būvvalde piecu darbdienu laikā pēc šo noteikumu 157. punktā minēto dokumentu saņemšanas apseko jebkuru objektu, ja veikta atjaunošana vai pārbūve, apseko publisko ēku, bet pārējos gadījumos apsekošanu var veikt pēc būvvaldes ieskatiem. Būvvalde pārliecinoties, vai būvdarbi veikti atbilstoši akceptētajai būvniecības iecerei un būvniecību reglamentējošajiem normatīvajiem aktiem, izdara par to atzīmi paskaidrojuma rakstā. Ēka vai tās daļa ir uzskatāma par pieņemtu ekspluatācijā, ja paskaidrojuma rakstā ir būvvaldes izdarīta atzīme par būvdarbu pabeigšanu. Noteikumos Nr. 529 noteiktais dokuments – paskaidrojuma raksts, kurā ir būvvaldes atzīme uzskatāms par būves tiesiskas iegūšanas apliecinājumu. Tādējādi likumprojektā ietvertais regulējums personām atvieglotu noteiktu nekustamā īpašuma sastāvā esošo objektu ierakstīšanu Datorizētajā zemesgrāmatā un reģistrēšanu Kadastra informācijas sistēmā, neizvirzot kā priekšnosacījumu būves kadastrālo uzmērīšanu. Kopš 2017. gada 1. janvāra spēkā ir regulējums, ar kuru paplašināts Zemesgrāmatu likuma 60. panta otrās daļas trešā punkta tvērums, paredzot iespēju zemesgrāmatu nodaļā apliecināt personu parakstu jebkura administratīvā akta gadījumā. Vispārīgi administratīvais akts pats par sevi samērā reti rada lietu tiesības, kā biežākie gadījumi minami zemes reformas ietvaros pieņemtie lēmumi, kā arī nodokļu administrācijas pieņemtie lēmumi, kas dod pamatu lūgt ķīlas tiesības nostiprināšanu. Tajā pašā laikā ļoti bieži administratīvā procesa kārtībā pieņemts lēmums ir tiesību nostiprināšanas vai arī nekustamā īpašuma sastāva izmaiņu nepieciešams priekšnosacījums. Līdz ar to, nolūkā izslēgt risku, ka šādos gadījumos personas vai nekustamā īpašuma īpašnieki tiek nostādīti atšķirīgā situācijā, veikti attiecīgi grozījumi, kas atvieglo personu pieeju zemesgrāmatu nodaļas sniegtajiem pakalpojumiem.Līdz ar integrēto procedūru ieviešanu, nav pamats uz attiecīga satura iesniegumiem neattiecināt iepriekš minēto atviegloto kārtību, bet saglabāt prasību pēc notariāla paraksta apliecinājumiem. Līdz ar to, zemesgrāmatu nodaļas darbiniekam noteiktais pienākums attiecībā uz nostiprinājuma lūdzēja identitātes pārbaudi, kas tiek veikta apliecinot tā parakstu uz nostiprinājuma lūguma, nosakāms Dienesta darbiniekam (normatīvajos aktos noteiktos gadījumos attiecināms arī uz zemes kadastrālajā uzmērīšanā sertificētu personu – mērnieku), ja tas saņēmis vienoto iesniegumu un to pamato administratīvais akts, detālplānojums vai tiesas spriedums.Nodrošinot Kadastra likuma atbilstību Zemesgrāmatu likuma prasībām, vienlaikus ar likumprojektu "Grozījumi Nekustamā īpašuma valsts kadastra likumā'" tiek izslēgta šobrīd noteiktā prasība par notāra vai bāriņtiesas apliecinātu personas parakstu. Savukārt, ņemot vērā praksē konstatēto, ka lielākajā daļā gadījumu minētā procedūra tiek īstenota ar mērķi veidot atsevišķu īpašumu, kas ir secīgi īstenojama procedūra zemes vienības sadalei, personai, vēršoties zemesgrāmatu nodaļā, lai veidotu jaunu nekustamo īpašumu, būs izpildāmas Zemesgrāmatu likumā noteiktās prasības.Likumprojekts paplašina tiešsaistes datu pārraides režīmā no Dienesta nododamo datu apjomu Datorizētai zemesgrāmatai (grozījumi likuma 41. pantā). Līdzšinējo nododamo datu apjoms papildināts atbilstoši 2016. gada 17. novembra likumam "Grozījumi Dzīvokļa īpašuma likumā", kas paredz Dienesta kompetenci pārrēķināt dzīvokļa īpašuma atsevišķā īpašuma un kopīpašuma domājamo daļu, ja dzīvojamās mājas privatizācijas procesā kopīpašuma domājamās daļas aprēķinātas neatbilstoši. Minētais regulējums iekļauts atbilstoši Dzīvokļa īpašuma likuma pārejas noteikumu 2. punktā noteiktajam, ka grozījums Dzīvokļa īpašuma likuma 5. pantā par tā papildināšanu ar sesto daļu (par dzīvokļa īpašuma atsevišķā īpašuma un kopīpašuma domājamo daļu pārrēķināšanu, ja dzīvojamās mājas privatizācijas procesā kopīpašuma domājamās daļas aprēķinātas neatbilstoši šā likuma 5. panta pirmajai daļai) stājas spēkā vienlaikus ar Kadastra likumā un Zemesgrāmatu likumā izdarītajiem grozījumiem, kas nosaka pārrēķināto dzīvokļa īpašuma atsevišķā īpašuma un kopīpašuma domājamo daļu aktualizēšanu zemesgrāmatā. Grozījumi likuma 41. pantā arī paredz, ka zemesgrāmatā tiks veikti grozījumi, ja Dienests būs nosūtījis informāciju par zemes gabala platību un izvietojumu apvidū gadījumā, ja, nemainot zemes vienības robežas, Kadastra informācijas sistēmā precizēta zemesgrāmatā ierakstītas kadastrāli neuzmērītas zemes vienības platība, un normatīvie akti par valsts un pašvaldību zemes īpašuma tiesībām un to nostiprināšanu zemesgrāmatās pirmreizējai zemes ierakstīšanai zemesgrāmatā neparedz zemes kadastrālo uzmērīšanu. Saskaņā ar likuma "Par valsts un pašvaldību īpašuma tiesībām un to nostiprināšanu zemesgrāmatās" 10.1 pantu un 10.2 pantu zemesgrāmatā bez zemes vienības obligātas kadastrālās uzmērīšanas ir ierakstāmas valstij vai pašvaldībām piederošas un piekrītošas zemes vienības, uz kurām atrodas publiskās lietošanas transporta infrastruktūras objekti (ielas un ceļi, dzelzceļa zemes nodalījuma josla, ceļu zemes nodalījuma josla, ielu sarkanās līnijas un citi normatīvajos aktos noteiktie autoceļu un dzelzceļa publiskās lietošanas infrastruktūras objekti), un valstij piederošas un piekrītošas zemes vienības, uz kurām atrodas valsts robežas josla. Ja zemes vienības nav kadastrāli uzmērītas, tās platību apliecina informācija no Kadastra informācijas sistēmas par zemes gabala platību un izvietojumu apvidū. Informācija tiek sagatavota no aktuālajiem Kadastra informācijas sistēmas datiem un satur arī grafisko izvietojumu par zemesgrāmatā ierakstāmo zemes vienību, kas sagatavota no kadastra kartes. Saskaņā ar Ministru kabineta 2012. gada 10. aprīļa noteikumu Nr. 263 "Kadastra objekta reģistrācijas un kadastra datu aktualizācijas noteikumi" 129. punktu zemes vienības kadastra kartē attēlo atbilstoši kadastrālās uzmērīšanas precizitātei, ņemot vērā augstākas precizitātes kadastrālās uzmērīšanas datus un ievērojot šādas prioritātes – uzmērīta zemes vienība, ierādīta zemes vienība, projektēta zemes vienība. Uzmērot zemesgrāmatā ierakstītas neuzmērītas zemes vienības robežojošos zemes vienību, kadastra kartē aktualizē gan uzmērītās zemes vienības, gan robežojošo zemes vienību attēlojumu. Attiecīgi nemērītai zemes vienībai mainās arī platība, kuru nosaka no kadastra kartes un reģistrē Kadastra informācijas sistēmā.Ar mērķi radīt pēc iespējas lielāku abu informācijas sistēmu datu sakritību, likumprojekts paplašina informācijas apjomu, kuru Datorizētā zemesgrāmata nodod Dienestam. Papildus jau esošajai informācijai par katru nekustamā īpašuma ierakstīšanas un pārejas gadījumu un par katru likuma 62. pantā paredzēto gadījumu, par katru apbūves tiesības ierakstīšanas, pārejas un dzēšanas gadījumu, kā arī par katru zemesgrāmatu nodaļas tiesneša lēmuma par zemes īpašnieka iesnieguma atstāšanu bez ievērības, kas nav pārsūdzēts likumā noteiktajā kārtībā (par katru likuma 56.4 panta pirmās daļas 1. un 2. punktā paredzēto gadījumu), turpmāk Dienests saņems informāciju arī par ūdens lietošanas, ceļa servitūta un ēku servitūta (pārkaru būves, izlejas, gaismas un skata) tiesības vai šādas tiesības nodrošinājuma dzēšanas gadījumu. Pēc informācijas saņemšanas par servitūta tiesības vai tiesības nodrošinājuma dzēšanu zemesgrāmatā, Dienests Kadastra informācijas sistēmā dzēsīs ēku, ūdens lietošanas vai ceļa servitūta teritoriju bez persona iesaistes šajā procesā.Tāpat atzīmējams, ka atbilstoši Koncepcijā apstiprinātajam abu institūciju kompetences dalījumam ar likumprojektu "Grozījumi Nekustamā īpašuma valsts kadastra likumā" noteikts, ka nekustamā īpašuma potenciālajam īpašniekam, lai veidotu nekustamo īpašumu vai nekustamā īpašuma īpašniekam, lai grozītu nekustamā īpašuma sastāvu, jāvēršas zemesgrāmatu nodaļā, izslēdzot nepieciešamību ar identiska satura iesniegumu vērsties vispirms Dienestā.Likumprojekts "Grozījumi Nekustamā īpašuma valsts kadastra likumā" noteic, ka nekustamā īpašuma veidošanu un tā sastāva grozīšanu no Kadastra informācijas sistēmā reģistrētiem nekustamā īpašuma objektiem (zemes vienības vai būves) ierosina zemesgrāmatu nodaļā, ja:1) nekustamais īpašums ir ierakstīts zemesgrāmatā vai;2) veidojams patstāvīgs būvju īpašums.Savukārt, ja nekustamā īpašuma objekts nav reģistrēts Kadastra informācijas sistēmā vai neatbilst likumā "Par nekustamā īpašuma ierakstīšanu zemesgrāmatā" noteiktajām prasībām ierakstīšanai zemesgrāmatā, vispirms nekustamā īpašuma īpašniekam jāierosina nekustamā īpašuma objekta reģistrācija vai kadastra datu aktualizācija Dienestā. Pēc nekustamā īpašuma objekta reģistrācijas vai kadastra datu aktualizācijas iesniedzams nostiprinājuma lūgums zemesgrāmatu nodaļā, savukārt datu aktualizācija Kadastra informācijas sistēmā tiek nodrošināta divos atšķirīgos veidos:1) integrēto procedūru ietvaros, kad iesniegts nostiprinājuma lūgums par zemesgrāmatā ierakstīta nekustamā īpašuma sadalīšanu vairākos pastāvīgos nekustamos īpašumos, jauna nekustamā īpašuma izveidošanu no vairāku nekustamo īpašumu sastāvā esošiem objektiem vai kad iesniegts nostiprinājuma lūgums par patstāvīga būvju īpašuma ierakstīšanu;2) pēc zemesgrāmatu nodaļas tiesneša lēmuma pieņemšanas, Dienestam apstrādājot Zemesgrāmatu likuma 135. panta kārtībā saņemtu paziņojumu, ja zemesgrāmatā apvienoti vairāki nekustamie īpašumi vienā nekustamā īpašumā, tāpat grozot ierakstīta nekustamā īpašuma sastāvu, no tā atdalot un citam jau ierakstītam īpašuma pievienojot atdalīto zemes vienību. Proti, šajos gadījumos personai pirms vēršanās zemesgrāmatu nodaļā nav atsevišķi jāvēršas Dienestā, lai Kadastra informācijas sistēmā reģistrētu nekustamo īpašumu. Īpašniekam konkrētajā gadījumā jāvēršas zemesgrāmatu nodaļā un pēc pozitīva lēmuma pieņemšanas un paziņojuma nosūtīšanas, dati tiks reģistrēti Kadastra informācijas sistēmā. |
| 3. | Projekta izstrādē iesaistītās institūcijas | Ar Tieslietu ministrijas 2016. gada 15. februāra rīkojumu Nr. 1-1/61 "Par darba grupas izveidi" izveidota darba grupa, iekļaujot Tieslietu ministrijas, Dienesta, Tiesu administrācijas pārstāvjus un zemesgrāmatu nodaļu tiesnešus. Atsevišķos jautājumos tika pieaicināti Kultūras ministrijas un Ekonomikas ministrijas eksperti. |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kadastra informācijas sistēmā uz 2017. gada 1. janvāri reģistrēti aptuveni 1,40 milj. nekustamo īpašumu un 821 041 unikālas personas, kas reģistrētas kā zemes īpašumu, ēku (būvju) īpašumu vai dzīvokļa īpašumu īpašnieki, bet, ja tādu nav, tiesiskie valdītāji vai lietotāji;Datorizētā zemesgrāmatā reģistrēti 1,25 milj. nekustamo īpašumu.Privātpersonas (fiziskās personas un privāto tiesību juridiskās personas), kā arī visas valsts pārvaldes iestādes (valsts un pašvaldību institūcijas), kuras plāno iegūt īpašumā nekustamo īpašumu. Kadastra informācijas sistēmā reģistrēti 1,40 milj. īpašumu, savukārt zemesgrāmatā ierakstīti 1,25 milj. Līdz ar to likumprojekta citas sabiedrības mērķgrupa ir Kadastra informācijas sistēmā reģistrēto 150 000 nekustamo īpašumu, bet zemesgrāmatā vēl neierakstīto nekustamo īpašumu īpašnieki. |
| 2. | Tiesiskā regulējuma ietekme uz tautsaimniecību un administratīvo slogu | Pilnveidots Datorizētās zemesgrāmatas un Kadastra informācijas sistēmas informācijas apmaiņas process, paplašinot to procedūru skaitu, kad personas iesniegums Dienestā tiek attiecināts uz kadastra objekta, tas ir, zemes vienības, telpu grupas vai datu par būvi grozīšanu zemesgrāmatā un radītas jaunas procedūras, kad personas nostiprinājuma lūgums zemesgrāmatu nodaļai uzskatāms par iesniegumu Dienestam kadastra datu reģistrācijai vai aktualizācijai. Tiek paplašināts tās informācijas un datu apjoms, kuru Dienests no Kadastra informācijas sistēmas nodod zemesgrāmatai tiešsaistes datu pārraides režīmā un otrādi. Nekustamā īpašuma īpašniekam šajos gadījumos nav jāveic kādas darbības, lai nodrošinātu, ka dati par tā nekustamo īpašumu, kas reģistrēti vai mainīti Kadastra informācijas sistēmā, tiktu mainīti arī zemesgrāmatā, ja tas neskar jau nostiprinātās īpašuma tiesības. Tāpat tiek mazināts administratīvais slogs personām, jo nekustamā īpašuma veidošana arī Kadastra informācijas sistēmā notiek uz zemesgrāmatu nodaļā iesniegta nostiprinājuma lūguma un tam nepieciešamo dokumentu nodošanas Dienestam pamata. Līdzīga kārtība attiecināta arī uz gadījumiem, kad tiek lūgts zemesgrāmatā nostiprināt noteikta veida reālservitūtus, jo pamatojoties uz nostiprinājuma lūgumu un tam pievienoto grafisko attēlojumu, Kadastra informācijas sistēmā tiek reģistrēta apgrūtinātā teritorija. Tādējādi tiek atvieglotas nekustamā īpašuma reģistrācijas procedūras, taupot personas laiku un finanšu līdzekļus, kā arī iespēju robežās nodrošinot, ka valsts informācijas sistēmās reģistrētie dati par vienu un to pašu nekustamo īpašumu vai tā objektu sakrīt, mazinot abās informācijas sistēmās atšķirīgo datu apjomu.Tiek mazināts administratīvais slogs institūcijām, izslēdzot nepieciešamību uz likuma pamata noteiktos apgrūtinājumus ierakstīt zemesgrāmatā. |
| 3. | Administratīvo izmaksu monetārs novērtējums | Likumprojektā ietvertajam tiesiskajam regulējumam ir ietekme uz administratīvajām izmaksām (naudas izteiksmē).1. Procedūra – būves dzēšana (paplašināts attiecībā uz īpašnieku, kas ir ne vien zemes īpašnieks, kuram pieder būve, bet arī būves īpašnieks) vienas iestādes apmeklējumā, nav nepieciešams apmeklēt abas iestādes. Dokumenti tiks nogādāti otrai institūcijai elektroniski. Administratīvās izmaksas samazināsies par **8846***euro*.Pieņēmumi:Vidējā vienas stundas darba likme Latvijā 2016. gadā – 4,81 *euro (pēc Centrālās statistikas pārvaldes (turpmāk –CSP) datiem par 2016. gadu)*.Vidējie ceļa izdevumi no Rīgas (pārvietojas ar sabiedrisko transportu vai automašīnu un izmanto stāvvietu) – 5 *euro*.Vidējie ceļa izdevumi reģionos (pārvietojas ar sabiedrisko transportu vai automašīnu un izmanto stāvvietu) – 6 *euro*.Patērētais laiks ceļā uz zemesgrāmatu nodaļu, dokumentu iesniegšana – 1 h.Objektu sadalījums – 40 % Rīga, 60 % reģioni.Apjoms – (2016. gadā veikta 359 būvju dzēšana (to skaitā būvju īpašumos), kas reģistrēti zemesgrāmatā).Zemesgrāmatu kancelejas nodeva par nostiprinājuma lūguma apliecināšanu - 14.23 *euro*Paredzot Likumprojektā, ka turpmāk kadastra subjektam nevajadzēs ierasties zemesgrāmatu nodaļā, lai tiktu grozīti dati, administratīvās izmaksas sabiedrības mērķgrupai **samazināsies par 8 845,76 *euro*** (359 objekti \* 5 *euro* \* 40 % + 359 objekti \* 6 *euro* \* 60 % + 359 objekti \* 4,81 *euro* \* 1 h + 359 objekti \* 14,23 *euro*).2. Klienti turpmāk vienas iestādes (zemesgrāmatu nodaļas) apmeklējuma ietvaros varēs iesniegt dokumentus par būves kā patstāvīga būvju īpašuma ierakstīšanu, nekustamā īpašuma sadali vairākos patstāvīgos nekustamos īpašumos, jaunu īpašumu veidošanu no vairāku nekustamo īpašumu sastāvā esošiem objektiem, kā arī par ēku, ūdens lietošanas vai ceļa servitūta teritorijas reģistrēšanu vai grozīšanu un datu reģistrēšanu vai aktualizāciju Kadastra informācijas sistēmā, jo paredzēts, ka Dienests šos datus Kadastra informācijas sistēmā aktualizēs, saņemot informāciju no Datorizētās zemesgrāmatas.Tādējādi administratīvās izmaksas sabiedrības mērķgrupai **samazināsies par 30 095 *euro***.Pieņēmumi:Vidējā vienas stundas darba likme Latvijā 2016. gadā – 4,81 euro (Pēc CSP datiem par 2016. gadu).Vidējie ceļa izdevumu no Rīgas (pārvietojas ar sabiedrisko transportu vai automašīnu un izmanto stāvvietu) – 5 *euro*.Vidējie ceļa izdevumi reģionos (pārvietojas ar sabiedrisko transportu vai automašīnu un izmanto stāvvietu) – 6 *euro*.Patērētais laiks ceļā uz Dienestu, dokumentu iesniegšana – 1 h.Objektu sadalījums – 40 % Rīga, 60 % reģioni.Apjoms – 2016. gadā reģistrēšana veikta 2891 objektam (109 objektiem Kadastra informācijas sistēmā, 2782 objektiem zemesgrāmatā)30 094.71 *euro* = (2891 objekti \* 5 *euro* \* 40 % + 2891 objekti \* 6 *euro* \* 60 % + 2891 objekti \* 4,81 *euro* \* 1 h).3. Klientiem turpmāk nebūs zemes vienības sadales/apvienošanas gadījumā jāapliecina paraksts pie notāra vai bāriņtiesā, lai iesniegtu vienoto iesniegumu Dienestā.Tādējādi administratīvās izmaksas sabiedrības mērķgrupai **samazināsies par 45 478 *euro***.Pieņēmumi:Vidējā vienas stundas darba likme Latvijā 2016. gadā – 4,81 *euro (pēc CSP datiem par 2016. gadu)*.Vidējie ceļa izdevumi no Rīgas (pārvietojas ar sabiedrisko transportu vai automašīnu un izmanto stāvvietu) – 5 *euro*.Vidējie ceļa izdevumi reģionos (pārvietojas ar sabiedrisko transportu vai automašīnu un izmanto stāvvietu) – 6 *euro*.Notāra atlīdzība par paraksta īstuma un rīcībspējas apliecināšana uz pieteikumiem un lūgumiem publiskajiem reģistriem – 18,78 *euro, pieņēmums, ka 70 % gadījumu dodas pie notāra.*Valsts nodeva par paraksta apliecinājumu bāriņtiesā – 2.85 *euro*, pieņēmums, ka 30 % gadījumus dodas uz bāriņtiesu.Patērētais laiks ceļā pie notāra vai uz bāriņtiesu, dokumentu iesniegšana – 60 min.Objektu sadalījums – 40 % Rīga, 60 % reģioni.Apjoms – 2016. gadā 1863 zemes vienību sadales/apvienošanas pasūtījumi.45 477,69 *euro* = (1863 objekti \* 5 *euro* \* 40 % + 1863 objekti \* 6 *euro* \* 60 % + 1863 objekti \* 4,81 *euro* \* 1 h + 1863 objekti \* 70 % \* 18,78 *euro +* 1863 objekti \*30 % \* 2,85 *euro*).4. Turpmāk tiešsaistes datu pārraides režīmā Dienests no Kadastra informācijas sistēmas nodos Datorizētai zemesgrāmatai pārrēķinātas dzīvokļa īpašuma atsevišķā īpašuma un kopīpašuma domājamās daļas atbilstoši Dzīvokļa īpašuma likumā ietvertajam regulējumam. Tādējādi administratīvās izmaksas sabiedrības mērķgrupai **samazināsies par 606 900 *euro*,** jo klientam pašam vairs nevajadzēs zemesgrāmatā iesniegt nostiprinājuma lūgumu domājamo daļu precizēšanai.Pieņēmumi:Vidējā vienas stundas darba likme Latvijā 2016. gadā – 4,81 *euro* (pēc CSP datiem par 2016. gadu).Vidējie ceļa izdevumi no Rīgas (pārvietojas ar sabiedrisko transportu vai automašīnu un izmanto stāvvietu) – 5 *euro*.Vidējie ceļa izdevumi reģionos (pārvietojas ar sabiedrisko transportu vai automašīnu un izmanto stāvvietu) – 6 *euro*.Patērētais laiks ceļā uz zemesgrāmatu nodaļu, dokumentu iesniegšana – 1 h.Objektu sadalījums – 40 % Rīga, 60 % reģioni.Apjoms – domājamās daļas pārrēķināmas 28 000 dzīvokļa īpašumiem 1400 ēkās.Maksa par pakalpojumu – zemesgrāmatas kancelejas nodeva par nostiprinājuma pārgrozījumu 7,11 *euro*, Dienesta maksa par pakalpojumu 49,55 *euro* (9,25 *euro* (datu aktualizācija Kadastra informācijas sistēmā) + 40,30 *euro* (atzinuma sniegšana par katru ēku)).291 480 *euro* = (28 000 objekti \* 5 *euro* \* 40 % + 28 000 objekti \* 6 *euro* \* 60 % + 28 000 objekti \* 4,81 *euro* \* 1 h).315 420 *euro* = ((28 000 objekti \* 9,25 *euro*) + (1400 \* 40,30 *euro*)).5. Apgrūtinājumi, kas noteikti uz likuma pamata turpmāk nebūs jāieraksta gan Kadastra informācijas sistēmā, gan zemesgrāmatā (kultūras pieminekļi). Tādējādi administratīvās izmaksas sabiedrības mērķgrupai samazināsies par **72 032 euro*,*** jo nostiprinājuma lūgums zemesgrāmatā nebūs jāsniedz.Pieņēmumi:Vidējā vienas stundas darba likme Latvijā 2016. gadā – 4,81 *euro* (Pēc CSP datiem par 2016. gadu).Vidēji patērētais laiks nostiprinājuma lūguma sagatavošanai un elektroniskai iesniegšanai – 10 min.Izmaksas nostiprinājuma lūguma e-parakstīšanai (laika zīmoga izmaksas, ja mēnesī paraksta no 501 līdz 1000 elektroniskiem dokumentiem) – 0,1565 *euro*.Apjoms – 8928 kultūras pieminekļi (sarakstā) no tiem 1113 objekti – nekustamie mākslas priekšmeti.Maksa par pakalpojumu – zemesgrāmata 7,11 *euro.*72 374,83 *euro* (8928 objekti \* 7,11 *euro* + 8928 objekti \* 4,81/6 + 8928 objekti \* 0,1565 *euro*).Kopā likumprojekta ietekmē administratīvais slogs un administratīvās izmaksas tautsaimniecībā samazināsies par **763 351 *euro*.** |
| 4. | Cita informācija | Likumprojektu pavadošās likumprojektu kopā iekļautā regulējuma kopējais administratīvo izmaksu apjoms ir **765 205 *euro*.** |
|  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017 gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: |  0 |  0 |  70 014 |  0 |  0 |
| 2.1. valsts pamatbudžets |   |   |   |   |   |
| 2.2. valsts speciālais budžets |   |   |   |   |   |
| 2.3. pašvaldību budžets |   |   |   |   |   |
| 3. Finansiālā ietekme: |  0 |  0 |  70 014 |  0 |  0 |
| 3.1. valsts pamatbudžets |   |   |   |   |   |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  70 014 |  0 |  0 |
|   |   |   |   |
|   |   |   |   |
| 5. Precizēta finansiālā ietekme: | X |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai nodrošinātu likumprojektā paredzēto normu ieviešanu Datorizētajā zemesgrāmatā nepieciešams papildu finansējums Tieslietu ministrijas apakšprogrammā 03.01.00 "Tiesu administrācija" programmēšanas darbiem 70 014 *euro* apmērā:42,00 *euro* programmēšanas stundas likme (t.sk. PVN)\*1667 c/h = 70 014 *euro.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Lai nodrošinātu ar likumprojektu vienotā paketē virzītā un cieši saistītā likumprojektā "Grozījumi Nekustamā īpašuma valsts kadastra likumā" paredzēto normu ieviešanu Dienesta informācijas sistēmās (Kadastra informācijas sistēma, Pasūtījuma apstrādes informācijas sistēma un Dokumentu digitālā krātuve), nepieciešams papildu finansējums programmēšanas darbiem 200 025 *euro* apmērā:45,00 *euro* programmēšanas stundas likme (t.sk. PVN) \* 4445 c/h= 200 025 *euro*. Programmēšanas darbos ietilpst arī izmaksas, lai Kadastra informācijas sistēmā varētu reģistrēt apgrūtinājumu – valsts aizsargājamo kultūras pieminekli telpu grupu līmenī. Tādējādi kopējās izmaksas abu institūciju informācijas sistēmu darbības nodrošināšanai likumprojektos ietvertā regulējuma ieviešanai pilnā apjomā sastāda 270 039 *euro*.Jautājumu par papildus nepieciešamā finansējuma piešķiršanu Tieslietu ministrijas apakšprogrammā 03.01.00 "Tiesu administrēšana" 2018. gadam 70 014 *euro* apmērā izskatīt Ministru kabinetā likumprojekta "Par valsts budžetu 2018. gadam" un likumprojekta "Par vidēja termiņa budžeta ietvaru 2018., 2019. un 2020. gadam” sagatavošanas un izskatīšanas procesā kopā ar visu ministriju un centrālo valsts iestāžu priekšlikumiem jaunajām politikas iniciatīvām un iesniegtajiem papildu finansējuma pieprasījumiem.Datorizētās zemesgrāmatas, Kadastra informācijas sistēmas, Pasūtījuma apstrādes informācijas sistēmas un Dokumentu digitālās krātuves nepieciešamo papildinājumu uzturēšanas izmaksas ir iekļautas valsts budžetā. Likumprojekts nerada papildu uzturēšanas izmaksas. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Tieslietu ministrijai nepieciešams izstrādāt grozījumus šādos normatīvajos aktos:Kadastra likumā, paplašinot tās informācijas apjomu, kuru zemesgrāmatas saņem no Dienesta tiešsaistes datu apmaiņas režīmā, kā arī, paredzot atsevišķus gadījumus, kad zemesgrāmata pārsūta personas nostiprinājuma lūgumu izmaiņu veikšanai kadastra informācijas sistēmā, pilnveidojot iestāžu informācijas apmaiņu;likumā "Par nekustamā īpašuma ierakstīšanu zemesgrāmatās", nosakot ēku reģistrācijas gadījumos, kad normatīvie akti neparedz veikt būves kadastrālo uzmērīšanu, ierakstīšanai zemesgrāmatā nepieciešamā informācija tiek iegūta no Kadastra informācijas sistēmas;likumā "Par valsts un pašvaldību zemes īpašuma tiesībām un to nostiprināšanu zemesgrāmatās", paredzot svītrot regulējumu par sagatavojamiem zemes robežu plānu, apgrūtinājumu plānu un zemes vienības daļas robežu plānu eksemplāriem, kas bija paredzēti iesniegšanai zemesgrāmatu nodaļā, un svītrot regulējumu par kadastra izziņas sagatavošanu un izsniegšanu;likumā "Par kultūras pieminekļu aizsardzību", nosakot, ka kultūras pieminekļa teritorija kā apgrūtinājums turpmāk reģistrējama tikai Kadastra informācijas sistēmā;Ministru kabineta 2012. gada 10. aprīļa noteikumos Nr. 263 "Kadastra objekta reģistrācijas un kadastra datu aktualizācijas noteikumi", paredzot regulējumu attiecībā uz pirmās grupas ēkas reģistrāciju uz deklarācijas pamata;Ministru kabineta 2006. gada 31. oktobra noteikumos Nr. 898 "Noteikumi par zemesgrāmatu nostiprinājuma lūguma formām", paredzot nostiprinājuma lūguma formas, kas vienlaikus kalpos kā iesniegums datu aktualizācijai arī Kadastra informācijas sistēmā;Ministru kabineta 2011. gada 27. decembra noteikumos Nr. 1019 "Zemes kadastrālās uzmērīšanas noteikumi", paredzot regulējumu, lai mērnieks varētu pārbaudīt personas identitāti un izdarīt attiecīgu apliecinājumu iesniegumā.Ministru kabineta noteikumu projekti tiks izstrādāti pēc likumprojekta pieņemšanas Saeimā 2. lasījumā.  |
| 2. | Atbildīgā institūcija | Tieslietu ministrija. |
| 3. | Cita informācija | Likumprojekts virzāms vienotā paketē ar likumprojektiem "Grozījumi Nekustamā īpašuma valsts kadastra likumā", "Grozījumi likumā "Par nekustamā īpašuma ierakstīšanu zemesgrāmatās", "Grozījumi likumā "Par valsts un pašvaldību zemes īpašuma tiesībām un to nostiprināšanu zemesgrāmatās"", "Grozījumi likumā "Par kultūras pieminekļu aizsardzību"". Vienlaikus izstrādājams Tieslietu ministrijas iekšējs normatīvais akts (kārtība), kādā Dienests un zemesgrāmatu nodaļas apmainīsies ar informāciju un dokumentiem. Atzīmējams, ka kārtības mērķis nepārskatīs ārējos normatīvajos aktos noteikto nepieciešamo dokumentu klāstu, bet noteiks ārējos normatīvajos aktos noteikto dokumentu nosūtīšanas kārtību. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Tieslietu ministrijas tīmekļvietnē [www.tm.gov.lv](http://www.tm.gov.lv) sadaļā "Sabiedrības līdzdalība" 2017. gada 17. februārī tika publicēts paziņojums par sabiedrības līdzdalības iespējām. Informācija par likumprojektu un sabiedrības līdzdalības aktivitātēm ir ievietota arī Valsts kancelejas tīmekļvietnē. |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam jebkurš sabiedrības pārstāvis no 2017. gada 17. februāra līdz 2017. gada 3. martam varēja rakstiski sniegt viedokli (iebildumus un priekšlikumus) par likumprojektu, to iesniedzot Tieslietu ministrijā vai nosūtot uz elektroniskā pasta adresi Ingrida.Reizina@tm.gov.lv. |
| 3. | Sabiedrības līdzdalības rezultāti | Viedokļi vai priekšlikumi par likumprojektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Dienests, Tiesu administrācija, zemesgrāmatu nodaļas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek veidotas, esošās institūcijas netiek likvidētas vai reorganizētas. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Reizina 67046137

Ingrida.Reizina@tm.gov.lv